CELEX: 31994R1883
Language: el
Date: 1994-07-27 00:00:00
Title: Κανονισμός (ΕΚ) αριθ. 1883/94 του Συμβουλίου της 27ης Ιουλίου 1994 για την τροποποίηση του κανονισμού (ΕΟΚ) αριθ. 3950/92 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων

Avis juridique important

|

31994R1883

Κανονισμός (ΕΚ) αριθ. 1883/94 του Συμβουλίου της 27ης Ιουλίου 1994 για την τροποποίηση του κανονισμού (ΕΟΚ) αριθ. 3950/92 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 197 της 30/07/1994 σ. 0025 - 0026 Φινλανδική ειδική έκδοση: Κεφάλαιο 3 τόμος 60 σ. 0028  Σουηδική ειδική έκδοση: Κεφάλαιο 3 τόμος 60 σ. 0028 

ΚΑΝΟΝΙΣΜΟΣ (ΕΚ) αριθ. 1883/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για την τροποποίηση του κανονισμού (ΕΟΚ) αριθ. 3950/92 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντωνΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι οι καταστάσεις της Ιταλίας, της Ελλάδας και της Ισπανίας αντιστοίχως αποτέλεσαν το αντικείμενο ιδιαίτερης εξέτασης- ότι, όσον αφορά τα τρία κράτη μέλη, τα συμπεράσματα της εξέτασης επιτρέπουν την ανανέωση της αύξησης της συνολικής εγγυημένης  ποσότητας που καθορίζεται στο άρθρο 3 του κανονισμού (ΕΟΚ) αριθ. 3950/92 (3), αλλά μόνο για την περίοδο 1994/95 στην περίπτωση της Ιταλίας και της Ελλάδας, και την παγίωσή της για την Ισπανία- ότι θα επανεξεταστεί πριν από την έναρξη της περιόδου  1995/96 εάν πληρούνται εξ ολοκλήρου όλες οι προϋποθέσεις από τις οποίες εξαρτάται η οριστική αύξηση της συνολικής ποσότητας για την Ιταλία και την Ελλάδα- ότι οι έλεγχοι που πραγματοποιήθηκαν στην Ιταλία αφορούσαν το σύνολο των γαλακτοπαραγωγών επιτρέποντας έτσι, εν πλήρη γνώσει του θέματος, να ανανεωθεί, για την περίοδο 1994/95, η αύξηση της συνολικής εγγυημένης ποσότητας που χορηγήθηκε για την περίοδο  1993/94- ότι θα πρέπει ωστόσο να κρατηθεί ένα μέρος της αύξησης αυτής, ήτοι 347 701 τόνοι, προκειμένου να χορηγηθούν, ανάλογα με τις ανάγκες, ποσότητες αναφοράς στους παραγωγούς μόλις πληρωθούν ορισμένες προϋποθέσεις- ότι είναι σκόπιμο να διευκρινιστούν, ανάλογα με τις ανάγκες, τα στοιχεία με βάση τα οποία καθορίζεται η συνολική εγγυημένη ποσότητα "παραδόσεις" της Ελλάδας, της Ισπανίας και της Ιταλίας για την περίοδο 1994/95- ότι, για καθένα από τα τρία κράτη μέλη,  στα ποσά που καθορίζονται κατωτέρω επιβάλλεται να προστεθούν οι ποσότητες που προέρχονται από το παλαιό κοινοτικό απόθεμα- ότι, στην περίπτωση της Ελλάδας, η συνολική ποσότητα που καθορίστηκε για την περίοδο 1992/93 αυξάνεται κατά 100 000 τόνους- ότι,  στην περίπτωση της Ισπανίας, οι 4 550 000 τόνοι αντιπροσωπεύουν τη συνολική βασική ποσότητα η οποία αυξάνεται, αφενός, κατά 500 000 τόνους και, αφετέρου, κατά 150 000 τόνους λόγω μιας μεταφοράς των απευθείας πωλήσεων στις παραδόσεις- ότι, στην περίπτωση  της Ιταλίας, η συνολική ποσότητα που καθορίστηκε για την περίοδο 1992/93 αυξάνεται κατά 900 000 τόνους- ότι έγινε αποδεκτό ότι η εφαρμογή του καθεστώτος ελέγχου της γαλακτοπαραγωγής δεν πρέπει να θέσει υπό αμφισβήτηση την αναδιάρθρωση των γεωργικών εκμεταλλεύσεων στο έδαφος της πρώην Λαοκρατικής Δημοκρατίας της Γερμανίας- ότι, μετά την ενοποίηση, το  καθεστώς κατά συνέπεια ελαστικοποιήθηκε, για το σκοπό αυτό, για μια μόνο περίοδο- ότι, παρά τη διαδοχική παράταση των εν λόγω ελαστικοποιήσεων μέχρι την περίοδο 1993/94, η εν λόγω αναδιάρθρωση δεν φαίνεται να έχει ακόμα λήξει- ότι θα πρέπει, επομένως,  να γίνει αποδεκτή μια περιορισμένη χρονικά παράταση των παρεκκλιτικών μέτρων για την ολοκλήρωση της αναδιάρθρωσης των εν λόγω εκμεταλλεύσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο άρθρο 3 του κανονισμού (ΕΟΚ) αριθ. 3950/92, η παράγραφος 2 αντικαθίσταται από τα ακόλουθο κείμενο:  "2.  Οι ακόλουθες συνολικές ποσότητες καθορίζονται με την επιφύλαξη ενδεχόμενης αναθεώρησης υπό το πρίσμα της γενικής κατάστασης της αγοράς και των ιδιαιτεροτήτων που υπάρχουν σε ορισμένα κράτη μέλη:   ">(1)"> ID="1"> 3 066 337> ID="2">244 094"> ID="1"> 4 454 459> ID="2">889"> ID="1">27 764 778> ID="2">100 038"> ID="1">625 985> ID="2">4 528"> ID="1">5 200 000> ID="2">366 950"> ID="1">23 637 283> ID="2">598 515"> ID="1">5 233 805>  ID="2">11 959"> ID="1">9 212 190> ID="2">717 870"> ID="1">268 098> ID="2">951"> ID="1">10 983 195> ID="2">91 497"> ID="1">1 804 881> ID="2">67 580"> ID="1">14 247 283> ID="2">342 764"">Η αύξηση των συνολικών ποσοτήτων για το Βέλγιο, τη  Δανία, τη Γερμανία, τη Γαλλία, την Ιρλανδία, το Λουξεμβούργο, τις Κάτω Χώρες και το Ηνωμένο Βασίλειο επιδιώκει να επιτρέψει τη χορήγηση συμπληρωματικών ποσοτήτων αναφοράς:  - στους παραγωγούς οι οποίοι, δυνάμει του άρθρου 3α παράγραφος 1 δεύτερη περίπτωση του κανονισμού (ΕΟΚ) αριθ. 857/84 (*), είχαν αποκλεισθεί από τη χορήγηση ειδικής ποσότητας αναφοράς,  - στους παραγωγούς ορεινών περιοχών, όπως ορίζονται στο άρθρο 3 παράγραφος 3 της οδηγίας 75/268/ΕΟΚ (**) ή στους παραγωγούς που αναφέρονται στο άρθρο 5 του παρόντος κανονισμού ή σε όλους τους παραγωγούς.  Η αύξηση της συνολικής ποσότητας της Πορτογαλίας χορηγείται κατά προτεραιότητα για να συμβάλει στην ικανοποίηση των αιτημάτων για συμπληρωματικές ποσότητες αναφοράς των παραγωγών, η παραγωγή των οποίων, κατά το έτος αναφοράς 1990, είχε θιγεί σοβαρά από  εξαιρετικά περιστατικά που συνέβησαν κατά την περίοδο 1988-1990 ή στούς παραγωγούς που αναφέρονται στο άρθρο 5.  Η αύξηση των συνολικών ποσοτήτων των παραδόσεων που χορηγείται για την περίοδο 1993/94 για την Ελλάδα, την Ισπανία και την Ιταλία παγιώνεται για την Ισπανία και ανανεώνεται για την περίοδο 1994/95 για την Ελλάδα και την Ιταλία. Η συνολική ποσότητα των  παραδόσεων για την Ιταλία περιλαμβάνει απόθεμα 347 701 τόνων, προκειμένου να χορηγηθούν, ανάλογα με τις ανάγκες και σε συμφωνία με την Επιτροπή, ποσότητες αναφοράς στους παραγωγούς που άσκησαν δικαστική προσφυγή κατά της εθνικής διοίκησης λόγω της  απόσυρσης των ποσοτήτων τους αναφοράς και πέτυχαν ευνοϊκή απόφαση. Πριν από την περίοδο1995/96, η Επιτροπή θα υποβάλει στο Συμβούλιο έκθεση συνοδευόμενη από προτάσεις προκειμένου να διαπιστωθεί εάν η αύξηση για την Ελλάδα και το ποσό της αύξησης για την  Ιταλία πρέπει να διατηρηθούν κατά το 1995/96 και κατά τη διάρκεια των επόμενων ετών.  (*) ΕΕ αριθ. L 90 της 1. 4. 1984, σ. 13.  (**) ΕΕ αριθ. L 128 της 19. 5. 1975, σ. 1."  Άρθρο 2  Στο άρθρο 4 παράγραφος 4 του κανονισμού (ΕΟΚ) αριθ. 3950/92, προστίθεται το ακόλουθο εδάφιο:  "Ωστόσο, προκειμένου να οδηγηθεί εις πέρας η αναδιάρθρωση των εν λόγω εκμεταλλεύσεων, το πρώτο εδάφιο εφαρμόζεται μέχρι το τέλος της περιόδου 1997/98."  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Απριλίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1994.  Για το Συμβούλιο Ο Πρόεδρος Th. WAIGEL  (1) ΕΕ αριθ. C 108 της 16. 4. 1994, σ. 9.  (2) ΕΕ αριθ. C 128 της 9. 5. 1994.  (3) ΕΕ αριθ. L 405 της 31. 12. 1992, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 647/94 της Επιτροπής (ΕΕ αριθ. L 80 της 24. 3. 1994, σ. 16).  (1) Από τους οποίους 6 244 566 τόνοι για τις παραδόσεις στους αγοραστές που είναι εγκατεστημένοι στο έδαφος των νέων Laender και 8 801 τόνοι για τις απευθείας πωλήσεις στα νέα Laender.